Ula cecak utawa kerep uga sinebut ula omah ya iku sajinis ula cilik saka suku Colubridae. Dijenengeni mangkono amarga ula iki kerep ditemoni ing sajeroning omah, ing kiwa-tengené pawon utawa lemari, langgo mburu cecek kang dadi kesenengané. Jeneng ngèlmiahé ya iku Lycodon capucinus lan sajeroning basa Inggris dikenal minangka common wolf-snake, ngrujuk ing untu kang dawa mèh padha siyung asu ing pérangan ngarep cangkemé (basa Gerika: lycos, asu; don, untu).

Mudug (Basa Somali: Mudug) iku sawijining laladan administratif (gobolka) ing Somaliatengah. Laladan iki wewatesan karo Ethiopia, laladan Nugaal lan Galguduud, lan Samudra Hindia, kutha krajané ya iku Gaalkacyo (sing ndunungi 250,000).

Pura Besakih ya iku pura kang dumunung ing désa Besakih, Rendang, Karangasem, sisih kidul-kulon Gunung Agung kurang luwih 44 kilomèter saka Amlapura lan 62 kilomèter saka Denpasar. Ing komplek Pura Besakih ana 1 pura Pusat (Pura Penataran Agung Besakih) lan 18 Pura Pendamping (1 Pura Basukian lan 17 Pura liyané).

Gayam inggih punika tanduran asli Indonesia. Panggènipun ing dhataran cendhèk ngantos manengah (0 ng. 800 m. dpl.) kanthi curah udan nginggil. Tanduran punika lajeng remen urip ing papan rawa-rawa utawi pinggiran lepen. Saking sipat-sipatipun gayam cocog kagem tanduran panghijoan ing pinggir waduk, tlaga utawi rawa. Amargi tajukipun ingkang rapat lan oyotipun kiyat. Amargi kayunipun boten saged dipunmanfaataken kagem yasan, pramila gayam aman saking panjaraan.

Wit Jabon iki gampang cara nanduré. Carané ya iku gawé blumbang kang bentuké krucut lan ambané 25 Cm x dawané 25 Cm x jeroné 60 cm, banjur blumbang diisi kompos+NPK 2,5 gr (campur) kanggo rabuk ngisor. Rabuk iku mau kanggo oyot kang dawané 30 cm, banjur rabuk iku kecroki nganggo kayu kanggo nglebokaké winih kang wis siyap ditandur. Banjur yèn wis siyap, winih Jabon dicopot saka pot trus diurug lemah campur kompos kira-kira 20 cm. Yèn wis banjur digaris kiwa lan tengené winih kira-kira 10 cm kanggo panggon banyu.

Dina kang nrenyuhaké. Salah siji anugrah saking Gusti marang kita kabèh, teka lan lunga. Platini bakal dikenang minangka pemain kang kondhang ing Juvèntus. ujare Gianni Agnelli (Juvèntus).

Iwak (kalebu lamprey nanging dudu iwak hag), amfibi, reptil, manuk, lan mamalia (kalebu manungsa) iku vertebrata. Ciri tambahan saka subfilum iki ya iku sistem otot sing akèh kapérang saka pasangan masa, lan uga sistem saraf sing racaké ana ing njeron balung mburi. Sok-sok ana sing ngira yèn yuyu iku vertebrata nanging yuyu mung duwé cangkang sing kagawé saka zat kitin. Amarga iku yuyu kalebu invertebrata.

Wèbcam utawi manawi wonten Basa Indonesia punika Kaméra web utawi saged ugi kaméra ramatraya (Basa Inggris: wèbcam, singkatan saking wèb lan caméra). Inggih punika salah satunggaling piranti kasar ingkang awujud kaméra ingkang ginanipun kanggé mendhet video utawi gambar. Sapunika Webcam kalebet piranti tambahan wonten ing komputer kanggé media chatting ingkang saged nampilaken wajah ingkang ngginakaken media chatting kanthi nyata lan real time .